cyanic-selkie/wikianc huggingface dataset:
เจ้าหญิงลัลลา นูซาห์
เจ้าหญิงลัลลา นูซาห์ (Her Royal Higness Princess Lalla Nuzha of Morocco) ประสูติเมื่อวันที่ 29 ตุลาคม พ.ศ. 2483 เป็นพระราชธิดาพระองค์เล็กใน สมเด็จพระราชาธิบดีโมฮัมเหม็ดที่ 5 แห่งโมร็อกโก กับ เจ้าหญิงลัลลา อับลา บินต์ ทาฮาร์ เป็นพระขนิษฐาใน สมเด็จพระราชาธิบดีฮะซันที่ 2 แห่งโมร็อกโก เป็นพระปิตุจฉา (อาหญิง) ของ สมเด็จพระราชาธิบดีโมฮัมเหม็ดที่ 6 รัชกาลปัจจุบัน
เสกสมรส
เจ้าหญิงลัลลา นูซาห์ ทรงเสกสมรสกับ อาเหม็ด ออสมาน เมื่อวันที่ 29 ตุลาคม 2507 ซึ่งเป็นวันประสูติปีที่ 24 ของพระองค์ มีพระโอรสเพียงคนเดียวคือ
ในช่วงเดือนเราะมะฎอน เจ้าหญิงลัลลา นูซาห์ ทรงประสบอุบัติเหตุทางรถยนต์จนสิ้นพระชนม์ ณ เตโตอวน เมื่อวันที่ 2 กันยายน 2520 สิริพระชันษา 36 ปี
องค์การบริหารส่วนตำบลบึงคำพร้อย
องค์การบริหารส่วนตำบลบึงคำพร้อย เป็นองค์การบริหารส่วนตำบลแห่งหนึ่งในเขตอำเภอลำลูกกา จังหวัดปทุมธานี
ที่ตั้ง
เขตองค์การบริหารส่วนตำบลบึงคำพร้อยครอบคลุมท้องที่ส่วนใหญ่ของตำบลบึงคำพร้อย อำเภอลำลูกกา จังหวัดปทุมธานี
ประวัติ
เดิมเป็นถนนทางเดินเท้าและทางลูกรังเป็นเส้นทางที่ประชาชนใช้สัญจรไปมาระหว่างกรุงเทพมหานคร นนทบุรี ปทุมธานี เพื่อเดินทางไปจังหวัดนครนายก หรือใช้คลองหกวาเดินทางจากสะพานใหม่มายังคลองสิบสองและคลองสิบหก
เมื่อเดินทางมาถึงบริเวณนี้ ดวงอาทิตย์คล้อยลงใกล้เวลาพลบค่ำ ไม่สามารถจะเดินทางต่อไปได้ จึงพักค้างคืน ณ ศาลาที่พักสำหรับนักเดินทางอยู่ จึงเรียกบริเวณนี้ว่า "ค่ำตะวันคล้อย" ต่อมาจึงเหลือเพียง "คำพร้อย" ประกอบกับบริเวณนี้มีบึงขนาดใหญ่อยู่ จึงเรียกชื่อบริเวณนี้เป็นบึงคำพร้อยตั้งแต่บัดนั้นเป็นต้นมา
อีกประวัติหนึ่งเล่าว่า บริเวณนี้มีบึงใหญ่ของตาคำยายพร้อย จึงเรียกว่า บึงคำพร้อย ซึ่งต้องสืบเสาะหาว่าบึงขนาดใหญ่นั้นอยู่ที่ไหน หรือสืบหาผู้สืบสกุลจากตาคำยายพร้อย
สภาพภูมิประเทศเป็นที่ราบลุ่มเหมาะแก่การเพาะปลูกด้านการเกษตร มีคลองหกวาผ่านจากทิศตะวันตกไปทิศตะวันออก และมีคลองซอยที่ 5, 6 และ 7 ผ่านจากทิศเหนือไปทิศใต้ เหมาะสมต่อการทำการเกษตรทุกหมู่บ้าน
หมู่บ้าน
ในเขตองค์การบริหารส่วนตำบลบึงคำพร้อยมีทั้งหมด 19 หมู่บ้าน ได้แก่
รายชื่อ กำนัน-ผู้ใหญ่บ้านตำบลบึงคำพร้อย
อ้างอิง
http://www.thaitambon.com/tambon/ttambon.asp?ID=130603
การโฆษณาทางโทรศัพท์ที่ไม่พึงปรารถนา
การโฆษณาทางโทรศัพท์ที่ไม่พึงปรารถนา หรือ การขายโดยผู้ลงทุนมิได้ร้องขอ (unerwünschte werbeanrufe, อุนแอร์วึนชเทอ แวร์เบอันรูเฟอ; cold calling; ) คือ เป็นกระบวนการเข้าถึงลูกค้าหรือผู้ใช้บริการกลุ่มหมายโดยเฉพาะทางโทรศัพท์เพื่อโฆษณาประชาสัมพันธ์โดยลูกค้าหรือผู้ใช้บริการไม่ได้คาดหมาย
ในภาษาอังกฤษ ใช้คำว่า "cold" เนื่องเพราะผู้รับโทรศัพท์มิได้คาดหวังการติดต่อเช่นนั้น
เยอรมนี
เพื่อแก้ไขปัญหาดังกล่าว ในสหพันธ์สาธารณรัฐเยอรมนีได้มีการออก "รัฐบัญญัติว่าด้วยการควบคุมการโฆษณาทางโทรศัพท์ที่ไม่ได้รับความยินยอมจากเจ้าของหมายเลขและการส่งเสริมการคุ้มครองผู้บริโภคในการประกอบกิจการบางรูปแบบ" (Gesetz zur Bekämpfung unerlauter Telefonwerbung und zur Verbesserung des Verbraucherschutzes bei besonderen Vertriebsformen) มีผลใช้บังคับเมื่อวันที่ 4 สิงหาคม พ.ศ. 2552 เป็นต้นมา สาระสำคัญของรัฐบัญญัติ เป็นการ
1. แก้ไขเพิ่มเติม เบือร์แกร์ลิชส์เกเซทซ์บุค (Bürgerliches Gesetzbuch) หรือ ประมวลกฎหมายแพ่งเยอรมัน เกี่ยวกับการบอกเลิกสัญญาบริการ โดยผู้บริโภคมีโอกาสบอกเลิกสัญญาที่ตกลงเข้าทำสัญญาทางโทรศัพท์เพิ่มมากขึ้น กับทั้งสามารถบอกเลิกรับหนังสือพิมพ์ นิตยสาร หรือวารสารโดยให้มีผลในอนาคตได้ด้วย หากว่าสัญญารับสิ่งพิมพ์ดังกล่าวได้กระทำผ่านโทรศัพท์ อินเทอร์เน็ต หรือจดหมายอิเล็กทรอนิกส์ และการบอกเลิกได้มีภายในสองสัปดาห์นับแต่วันแสดงเจตนาทำสัญญา หรือภายในหนึ่งเดือนนับแต่วันแสดงเจตนาทำสัญญาในกรณีทำสัญญาเป็นลายลักษณ์อักษร
2. แก้ไข "รัฐบัญญัติควบคุมการค้าที่ไม่เป็นธรรม" (Gesetz gegen den unlauteren Wettbewerb) โดยห้ามโฆษณาทางโทรศัพท์ก่อนได้รับความยินยอมอันชัดแจ้งและเป็นการล่วงหน้าจากผู้บริโภค หากฝ่าฝืนระวางโทษปรับทางปกครองไม่เกินห้าหมื่นยูโร
3. แก้ไข "รัฐบัญญัติว่าด้วยโทรคมนาคมและการสื่อสาร" (Telekommunikationsgesetz) ให้ถือว่าโฆษณาที่ฝากหมายเลขให้ติดต่อกลับเป็นการก่อความเดือดร้อนรำคาญ
สหราชอาณาจักร
ในสหราชอาณาจักร รัฐบาลมีบริการขึ้นทะเบียนเลขหมายที่ไม่ต้องการโทรศัพท์มาโฆษณาประชาสัมพันธ์ เรียก "บริการขึ้นทะเบียนระงับการโฆษณาทางโทรศัพท์ที่ไม่พึงปรารถนา" (Anti-Cold Calling Register to Help Stop Unwanted Marketing Calls) เปิดบริการทั้งทางเว็บไซต์ ทางโทรศัพท์ และทางอื่น ๆ โดยไม่เสียค่าใช้จ่าย
สหรัฐอเมริกา
ในสหรัฐอเมริกา รัฐบาลกลางก็จัดให้มีบริการขึ้นทะเบียนอย่างเดียวกัน เรียก "บัญชีรัฐบาลกลางแห่งสหรัฐอเมริกา ว่าด้วยเลขหมายที่ห้ามโทรศัพท์หา" (US Federal Do Not Call List) เปิดบริการทั้งทางเว็บไซต์ ทางโทรศัพท์ และทางอื่น ๆ โดยไม่เสียค่าใช้จ่ายเช่นกัน
OS
OS, Os อาจหมายถึง
เพชรในเพลง 2550
เพชรในเพลง 2550 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2550 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
ประเภทผู้ขับร้องเพลงไทยเดิมหญิง อายุ ๑๘ ปี
ไม่มีผู้สมควรได้รับรางวัล
ประเภทผู้ขับร้องเพลงไทยเดิมหญิง อายุ ๑๘-๒๘ ปี
ไม่มีผู้สมควรได้รับรางวัล
ขบวนพาเหรดของสัตว์
ขบวนพาเหรดของสัตว์ (Le carnaval des animaux, เลอการ์นาวาลเดซานีโม; The Carnival of the Animals) เป็นเพลงชุดสำหรับวงดนตรีแชมเบอร์ ผลงานประพันธ์ของกามีย์ แซ็ง-ซ็องส์ ในปี ค.ศ. 1886 เป็นผลงานที่ได้รับความนิยมที่สุดของแซ็ง-ซ็องส์
แซ็ง-ซ็องส์แต่งเพลงชุดชิ้นนี้ระหว่างเดินทางไปพักผ่อนในออสเตรีย เมื่อเดือนกุมภาพันธ์ ค.ศ. 1886 เดิมเขาเรียงเรียงสำหรับวงแชมเบอร์มิวสิกขนาดเล็ก ที่ประกอบด้วยเครื่องดนตรีเพียง 12 ชิ้น ประกอบด้วย ฟลูตหรือพิกโกโล คลาริเนต เปียโน (2) กลาสฮาร์โมนิกา (ระนาดแก้ว) ไซโลโฟน ไวโอลิน (2) วิโอลา เชลโล และดับเบิลเบส
แซ็ง-ซ็องส์บรรเลงเพลงชุดชิ้นนี้เฉพาะในกลุ่มเพื่อนสนิท ซึ่งรวมไปถึงฟรานซ์ ลิซท์ เนื่องจากเกรงว่างานที่มีลักษณะผ่อนคลายชิ้นนี้จะทำให้ภาพพจน์ที่ว่าเขาเป็นคีตกวีแนวจริงจังเสียไป มีเพียงมูฟเมนต์ที่ 13 "Le cygne" (The Swan) เท่านั้นที่แซ็ง-ซ็องส์ยินยอมให้นำออกเผยแพร่ในขณะที่เขายังมีชีวิตอยู่
ผลงานชิ้นนี้ได้รับการบรรเลงต่อหน้าสาธารณชนครั้งแรกหลังการเสียชีวิตของแซ็ง-ซ็องส์ เมื่อวันที่ 22 กุมภาพันธ์ ค.ศ. 1922 ในปัจจุบันนิยมบรรเลงด้วยวงออร์เคสตราขนาดใหญ่ ใช้เครื่องสายเต็มวง และนำกล็อกเคนสปีลมาใช้แทนกลาสฮาร์โมนิกา ซึ่งกลายเป็นเครื่องดนตรีหายาก
ผลงานชิ้นนี้แบ่งออกเป็น 14 มูฟเมนต์ ความยาวทั้งสิ้นประมาณ 22 ถึง 30 นาที
พีระมิดโจเซอร์
พีระมิดโจเซอร์ (หรือ เจเซอร์ และ โซเซอร์) บางครั้งเรียกเป็น พีระมิดขั้นบันไดโจเซอร์ เป็นโบราณสถานที่ยังคงอยู่ในสุสานของเมืองซักกอเราะฮ์ ประเทศอียิปต์ ตั้งอยู่ทางตะวันตกเฉียงเหนือของซากเมมฟิส โครงสร้างสี่มุมหกชั้นเป็นอาคารหินมหึมาที่เก่าแก่ที่สุดในอียิปต์ สร้างขึ้นในศตวรรษที่ 27 ก่อนคริสตกาล ในช่วงราชวงศ์ที่ 3 เพื่อฝังพระศพของฟาโรห์โจเซอร์ ซึ่งมีผู้ออกแบบพีระมิดคือ อิมโฮเทป และมีเป็นจุดศูนย์กลางของอาคารที่ฝังศพกว้างใหญ่ในลานขนาดมหึมาล้อมรอบด้วยโครงสร้างพิธีและการตกแต่ง
พีระมิดนี้ผ่านการบูรณะและปรับปรุงใหม่หลายครั้ง เดิมพีระมิดขั้นบันได สูง 62.5 m และฐานมีความยาวประมาณ 109 x และถูกฉาบด้วยหินปูนสีขาว ใน ค.ศ. 1997 พีระมิดขั้นบันได (หรือพีระมิดดั้งเดิม) เคยถือเป็นสิ่งก่อสร้างหินตัดขนาดใหญ่ที่สร้างโดยมนุษย์
ในเดือนมีนาคม ค.ศ. 2020 มีการเปิดพีระมิดนี้ให้แก่ผู้เข้าชมอีกครั้งหลังปิดฟื้นฟูเป็นเวลา 14 ปี
โมโมะ ฮิราอิ
โมโมะ ฮิราอิ (เกิด 9 พฤศจิกายน ค.ศ. 1996) หรือที่รู้จักกันในชื่อ โมโมะ (เกาหลี: 모모; ญี่ปุ่น: モモ) เป็นแร็ปเปอร์ นักร้อง และนักเต้นชาวญี่ปุ่น เป็นสมาชิกของทไวซ์ (Twice) กลุ่มดนตรีหญิงซึ่งบริษัทเจวายพีเอนเตอร์เทนเมนต์ จัดตั้งขึ้นในเกาหลีใต้เมื่อปี 2015 ผ่านรายการรีแอลลิตีโชว์ชื่อ ซิกซ์ทีน (Sixteen)
ประวัติ
โมโมะ ฮิราอิ เกิดเมื่อวันที่ 9 พฤศจิกายน ค.ศ. 1996 ที่จังหวัดเกียวโต ประเทศญี่ปุ่น ในปี 2012 บริษัทเจวายพีเอนเตอร์เทนเมนต์ได้ชมวิดีโอการเต้นของเธอกับพี่สาว จึงเชื้อเชิญคนทั้งสองให้มารับการคัดเลือกเป็นนักแสดง แต่เธอผ่านการคัดเลือกผู้เดียว
เธอได้เดบิวต์เป็นหนึ่งในเก้าสมาชิกของเกิร์ลกรุปทไวซ์ในเดือนตุลาคมปีค.ศ. 2015 ในฐานะสมาชิกคนหนึ่งของเจวายพีเอนเตอร์เทนเมนต์ แม้ว่าเธอจะถูกคัดออกจากรายการออดิชั่นซิกซ์ทีน แต่โมโมะก็ได้เปิดตัวในฐานะผู้ผ่านการออดิชันเพิ่มเติมโดยผ่านการคัดเลือกจากพัก จิน-ย็อง
เจ้าชายดิมิทรีแห่งยูโกสลาเวีย
เจ้าชายดิมิทรีแห่งยูโกสลาเวีย (Prince Dimitri of Yugoslavia) ประสูติเมื่อวันที่ 18 มิถุนายน 2501 ณ บูโลญบียงกูร์ ประเทศฝรั่งเศส เป็นพระโอรสพระองค์ใหญ่ใน เจ้าชายอเล็กซานเดอร์แห่งยูโกสลาเวีย (2467-2559) กับ เจ้าหญิงมาเรีย ปีอาแห่งบูร์บง-ปาร์มา ทรงเป็นพระนัดดาใน เจ้าชายพอลแห่งยูโกสลาเวีย และ เจ้าหญิงโอลกาแห่งกรีซและเดนมาร์ก เป็นพระปนัดดาใน เจ้าชายนิโคลัสแห่งกรีซและเดนมาร์ก ผ่านทางสายพระบิดา ส่วนทางฝ่ายพระมารดานั้น เป็นพระราชนัดดาใน พระเจ้าอุมแบร์โตที่ 2 และ เจ้าหญิงมารี-โจเซแห่งเบลเยียม พระราชปนัดดาใน สมเด็จพระเจ้าอัลแบร์ที่ 1 แห่งเบลเยียม เป็นพระภาคิไนยใน เจ้าชายวิตตอรีโอ เอมานูเอเล เจ้าชายแห่งเนเปิลส์ ทรงมีพระอนุชาฝาแฝดคือ เจ้าชายไมเคิลแห่งยูโกสลาเวีย
การศึกษาและอาชีพ
เจ้าชายดิมิทรีถูกเลี้ยงดูมาในแวร์ซาย ทรงศึกษาในโรงเรียนประจำในประเทศฝรั่งเศสและสวิตเซอร์แลนด์ จบการศึกษาจากมหาวิทยาลัยปารีสด้วยปริญญาด้านกฎหมายธุรกิจ จากนั้นทรงก็ย้ายไปอยู่นิวยอร์กซิตี้ ในปี 2526 ต่อมาทรงเป็นผู้ก่อตั้งและดำรงตำแหน่งประธานและผู้อำนวยการของ บริษัท อัญมณีที่มีชื่อว่า "Prince Dimitri Company " ทรงดำรงตำแหน่งเป็นรองประธานอาวุโสฝ่ายเครื่องประดับของบริษัทซัทเทบีส์โดยทรงเป็นราชวงศ์พระองค์หนึ่งที่ได้เสนอพระนามในรายการ International Dressed List ในปี พ.ศ. 2537
รายชื่อประเทศตามอัตราการเกิด
รายชื่อประเทศตามอัตราการเกิด อ้างอิงจาก CIA The World Factbook
รักต้องอุ้ม
รักต้องอุ้ม เป็นละครโทรทัศน์แนว โรแมนติก-คอมเมดี้-ดราม่า ผลิตโดยบริษัท เมกเกอร์ เจ กรุ๊ป จำกัด ผลงานของ จริยา แอนโฟเน่ นำแสดงโดย วรินทร ปัญหกาญจน์, ภีรนีย์ คงไทย, ธนกฤต พานิชวิทย์, จรินทร์พร จุนเกียรติ รักต้องอุ้มออกอากาศทุกวันศุกร์-วันอาทิตย์ เวลา 20.15 - 22.45 น. เริ่มออกอากาศวันแรกวันที่ 17 สิงหาคม พ.ศ. 2557–20 กันยายน พ.ศ. 2557 ทางสถานีวิทยุโทรทัศน์ไทยทีวีสีช่อง 3 จากบทประพันธ์โดย เพชรไพลิน บทโทรทัศน์โดย เบญจธารา กำกับการแสดงโดย เมธี เจริญพงศ์
ระบบปฏิบัติการ
ระบบปฏิบัติการ (operating system) หรือ โอเอส (OS) เป็นระบบซอฟต์แวร์ที่ทำหน้าที่จัดการอุปกรณ์คอมพิวเตอร์และแหล่งซอฟต์แวร์และบริการโปรแกรมคอมพิวเตอร์
ระบบปฏิบัติการมีหน้าที่หลัก ๆ คือ การจัดสรรทรัพยากรในเครื่องคอมพิวเตอร์ เพื่อให้บริการซอฟต์แวร์ประยุกต์ ในเรื่องการรับส่งและจัดเก็บข้อมูลกับฮาร์ดแวร์ เช่น การส่งข้อมูลภาพไปแสดงผลที่จอภาพ การส่งข้อมูลไปเก็บหรืออ่านจากฮาร์ดดิสก์ การรับส่งข้อมูลในระบบเครือข่าย การส่งสัญญานเสียงไปออกลำโพง หรือจัดสรรพื้นที่ในหน่วยความจำ ตามที่ซอฟต์แวร์ประยุกต์ร้องขอ รวมทั้งทำหน้าที่จัดสรรเวลาการใช้หน่วยประมวลผลกลาง ในกรณีที่อนุญาตให้ซอฟต์แวร์ประยุกต์หลาย ๆ ตัวทำงานพร้อม ๆ กัน
ระบบปฏิบัติการ ช่วยให้ตัวซอฟต์แวร์ประยุกต์ ไม่ต้องจัดการเรื่องเหล่านั้นด้วยตนเอง เพียงแค่เรียกใช้บริการจากระบบปฏิบัติการก็พอ ทำให้พัฒนาซอฟต์แวร์ประยุกต์ได้ง่ายขึ้น
ระบบปฏิบัติการที่เป็นที่นิยมในคอมพิวเตอร์ส่วนบุคคลทุกวันนี้ ได้แก่ ไมโครซอฟท์ วินโดวส์ แมคโอเอส และลินุกซ์ นอกจากนี้ ยังมีระบบปฏิบัติการตระกูลยูนิกซ์ ซึ่งได้รับความนิยมในเครื่องเซิร์ฟเวอร์ที่ใช้กันในหน่วยงาน ระบบปฏิบัติการตระกูลยูนิกซ์ที่เป็นที่รู้จักกันดี ได้แก่ ยูนิกซ์ตระกูลบีเอสดี เอไอเอกซ์ และโซลาริส และรวมถึงลินุกซ์ซึ่งพัฒนาโดยอาศัยหลักการเดียวกันกับยูนิกซ์ ระบบปฏิบัติการบางตัว ถูกออกแบบมาสำหรับการเรียนการสอนวิชาระบบปฏิบัติการโดยเฉพาะ เช่น มินิกซ์ ซินู หรือ พินโทส
ในอุปกรณ์อื่น ๆ ที่ควบคุมด้วยระบบคอมพิวเตอร์ ก็อาจมีระบบปฏิบัติการเช่นกัน เช่น ไอโอเอส แอนดรอยด์ หรือ ซิมเบียน ในโทรศัพท์มือถือ หรือระบบปฏิบัติการ TRON ในเครื่องใช้ไฟฟ้าตามบ้าน
ล้อต๊อก
ล้อต๊อก เป็นชื่อการแสดงของ จ่าอากาศตรี สวง ทรัพย์สำรวย (สะ-หฺวง) (1 เมษายน พ.ศ. 2457 — 30 เมษายน พ.ศ. 2545) เป็นนักแสดงตลกและผู้กำกับภาพยนตร์ชาวไทย ศิลปินแห่งชาติสาขาศิลปะการแสดง
ประวัติ
ชื่อ ล้อต๊อก มาจากการแสดงภาพยนตร์ ใกล้เกลือกินเกลือ รับบทเป็น เสี่ยล้อต๊อก คนจนที่ร่ำรวยขึ้นมาแล้วลืมกำพืดตัวเอง เมื่อ พ.ศ. 2495 ต่อด้วยงานกำกับของ ดอกดิน กัญญามาลย์ แนวตลกชุดสามเกลอ (ล้อต๊อก - สมพงษ์ พงษ์มิตร - ดอกดิน) สามเกลอถ่ายหนัง ปีเดียวกัน และ สามเกลอเจอจานผี ปีถัดมา
ล้อต๊อกสมรสครั้งแรกกับ สมจิตต์ ทรัพย์สำรวย นางเอกละครคณะจันทรโอภาส และเป็นดาราภาพยนตร์ชื่อดัง มีบุตร-ธิดา ด้วยกันคือ พันตำรวจเอก (พิเศษ) ศิริพันธ์ ทรัพย์สำรวย และ นางจิตรวดี วรญาวิสุทธิ์ (ทรัพย์สำรวย) เมื่อสมจิตต์เสียชีวิตจึงสมรสใหม่อีกหลายครั้ง และมีบุตรอีกหนึ่งคนชื่อ "อาจารย์ตุ้ย" หรือศุภวัฒน์ ทรัพย์สำรวย ซึ่งเป็นพี่ชายต่างแม่ของมงคลชัย เสียชีวิตจากภาวะไตเสียหายเฉียบพลัน, ภาวะเลือดออกในทางเดินอาหาร, ภาวะเกิดปอดอักเสบเกิดจากไอระยะเป็นเวลานาน, ภาวะหัวใจหยุดเต้น หลังจากการรักษาเชื้อไวรัสโคโรนา 2019 (โควิด-19) เมื่อวันที่ 16 พฤษภาคม พ.ศ. 2564 เวลา 18.45 น. ที่โรงพยาบาลมงกุฎวัฒนะ หลังสุดแต่งงานกับ ชุลีพร ระมาด มีบุตร 1 คนชื่อ "อุ้มบุญ" หรือมงคลชัย ทรัพย์สำรวย ใช้ชีวิตอยู่บ้านที่จังหวัดฉะเชิงเทรา ก่อนจะเสียชีวิตเมื่อวันที่ 30 เมษายน พ.ศ. 2545 มีพิธีพระราชทานเพลิงศพเมื่อวันที่ 14 สิงหาคม พ.ศ. 2545 ณ วัดพระศรีมหาธาตุวรมหาวิหาร เขตบางเขน กรุงเทพมหานคร
กำกับภาพยนตร์
ผลงานสร้างของบริษัท "ต๊อกบูม ภาพยนตร์"
ดิจิทัล
ดิจิทัล (digital; เฉพาะชื่อเฉพาะอาจสะกดเป็น ดิจิทอล หรือ ดิจิตอล ) หรือในศัพท์บัญญัติว่า เชิงเลข ในทฤษฎีข้อมูลหรือระบบข้อมูล เป็นวิธีแทนความหมายของข้อมูลหรือชิ้นงานต่างๆในรูปแบบของตัวเลข โดยเฉพาะเลขฐานสอง ที่ไม่ต่อเนื่องกัน  ซึ่งต่างจากระบบแอนะล็อกที่ใช้ค่าต่อเนื่องหรือสัญญาณแอนะล็อกซึ่งเป็นค่าต่อเนื่อง หรือแทนความหมายของข้อมูลโดยการใช้ฟังชั่นที่ต่อเนื่อง
ถึงแม้ว่า การแทนความหมายเป็นดิจิทัลจะไม่ต่อเนื่อง ข้อมูลที่ถูกแปลความหมายนั้นสามารถเป็นได้ทั้งไม่ต่อเนื่อง (เช่นตัวเลขหรือตัวหนังสือ) หรือต่อเนื่อง (เช่นเสียง,ภาพและการวัดอื่นๆ)
คำว่าดิจิทัลที่มาจากแหล่งเดียวกันกับคำว่า digit และ digitus (ภาษาละตินแปลว่านิ้ว) เพราะนิ้วมือมักจะใช้สำหรับการนับที่ไม่ต่อเนื่อง นักคณิตศาสตร์ จอร์จ CStibitz ของห้องปฏิบัติการโทรศัพท์เบลล์ ใช้คำว่าดิจิทัลในการอ้างอิงถึงพัลส์ไฟฟ้าเร็วที่ปล่อยออกมาจากอุปกรณ์ที่ออกแบบเพื่อเล็งและยิงปืนต่อต้านอากาศยานในปี 1942 มันเป็นที่นิยมใช้มากที่สุดในการระบบคำนวณและระบบอิเล็กทรอนิกส์โดยเฉพาะอย่างยิ่งเมื่อข้อมูลในโลกแห่งความเป็นจริงจะถูกแปลงเป็นรูปแบบตัวเลขฐานสองเช่นในเสียงออดิโอดิจิทัลและการถ่ายภาพดิจิทัล
สัญลักษณ์เพื่อการแปลงดิจิทัล
เนื่องจากสัญลักษณ์ (เช่นตัวอักษรและตัวเลข) จะไม่ต่อเนื่อง การแทนความหมายสัญญลักษณ์แบบดิจิทัลค่อนข้างง่ายกว่าการแปลงข้อมูลต่อเนื่องหรือแบบอะนาล็อกให้เป็นดิจิทัล แทนที่จะ สุ่มตัวอย่างและการเทียบออกมาเป็นปริมาณ(quantization) เหมือนในการแปลง แอนะล็อกมาเป็นดิจิทัล เทคนิคเช่นการ polling และการเข้ารหัสถูกนำมาใช้
อุปกรณ์ป้อนสัญลักษณ์มักจะประกอบด้วยกลุ่มของสวิทช์ที่ถูก poll ในช่วงเวลาปกติ เพื่อดูว่าสวิทช์ตัวไหนจะถูกสลับ ข้อมูลจะหายไปถ้าภายในช่วงเวลาการโพลเดียว สวิทช์สองต้วถูกกด หรือสวิทช์ตัวเดียวถูกกด การโพลนี้สามารถทำได้โดยตัวประมวลผลพิเศษในเครื่อง เพื่อป้องกัน ภาระให้กับ CPU หลัก เมื่อสัญลักษณ์ใหม่ถูกป้อนเข้าไป อุปกรณ์ที่มักจะส่งสัญญาณขัดจังหวะ เพื่อแจ้งเตือนในรูปแบบพิเศษเฉพาะเพื่อให้ CPU อ่านมัน
อุปกรณ์ที่มีสวิทช์จำนวนมาก(เช่นแป้นพิมพ์คอมพิวเตอร์) มักจะจัดการสวิทช์เหล่านี้ในแบบเมทริกซ์สแกน, ที่สวิทช์แต่ละตัววางอยู่บนจุดตัดแกน x และแกน y เมื่อสวิทช์ถูกกด มันจะเชื่อมต่อที่จุดตัดแกน x และแกน y ที่สอดคล้องกัน การโพลลิ่ง (มักเรียกว่าการสแกนในกรณีนี้) จะกระทำโดยการเปิดใช้งานแต่ละสาย x ในแต่ละลำดับและการตรวจสอบสาย y สายไหนที่มีสัญญาณ และคีย์ไหนที่ถูกกด เมื่อตัวประมวลผลของแป้นพิมพ์ตรวจพบว่ามีคีย์หนึ่งมีการเปลี่ยนสถานะ มันก็จะส่งสัญญาณไปยัง CPU เพื่อระบุรหัสสแกนของคีย์และสถานะใหม่ของมัน จากนั้นสัญญลักษณ์จะถูกเข้ารหัสหรือแปลงเป็นตัวเลขที่อยู่บนพื้นฐานของสถานะของคีย์ตัว ปรับปรุงและคีย์การเข้ารหัสอักขระที่ต้องการ
การเข้ารหัสที่กำหนดเองสามารถนำมาใช้สำหรับการใช้งานเฉพาะอย่างโดยไม่สูญเสียข้อมูล อย่างไรก็ตามการใช้การเข้ารหัสมาตรฐานเช่น ASCII เป็นปัญหาถ้าสัญลักษณ์เช่น 'ß' จะต้องมีการแปลงแต่ไม่ได้อยู่ในมาตรฐาน
เป็นที่คาดว่าในปี 1986 น้อยกว่า 1% ของกำลังการผลิตเทคโนโลยีของโลกในการจัดเก็บข้อมูล จะเป็นดิจิทัลและ ในปี 2007 มันเป็นไปแล้ว 94% ปี 2002 ถือว่าเป็นปีเมื่อมนุษย์สามารถที่จะเก็บข้อมูลเพิ่มขึ้นในระบบดิจิทัลกว่าในรูปแบบแอนะล็อก (" จุดเริ่มต้นของยุคดิจิทัล")
คุณสมบัติของข้อมูลดิจิทัล
ข้อมูลดิจิทัลทั้งหมดมีคุณสมบัติทั่วไปที่แตกต่างจากวิธีการสื่อสารแบบอะนาล็อกดังนี้ :
ดาว บ้านดอน
ดาว บ้านดอน (4 มกราคม พ.ศ. 2490 – ปัจจุบัน) เป็นนักร้องและนักแต่งเพลงลูกทุ่งที่มีชื่อเสียงคนหนึ่งของประเทศไทย เจ้าของผลงานเพลงดังอย่าง คนขี่หลังควาย , แปรจ๋า, รอรักใต้ต้นกระโดน เป็นต้น
เทพบุตร สติรอดชมภู เห็นแววของสามเณรน้อย จึงชักชวนสามเณรว่าหากว่าลาสึกขามาเมื่อใดจะให้ออกมาแสดงหมอลำ ในที่สุดสามเณรน้อยก็ลาสึกขาออกมาแสดงหมอลำและร้องเพลงลูกทุ่งในเวลาต่อมา ด้วยความเป็นคนที่มีความจำและสมองดี รู้จักคิดประดิษฐ์ประดอยถ้อยคำใหม่มาตั้งแต่สมัยเป็นนักเทศน์ ดาว บ้านดอน จึงสามารถเขียนกลอนลำและเขียนเพลงร้องได้เอง
กรรณิการ์ สิทธิแพทย์
กรรณิการ์ สิทธิแพทย์ (ชื่อเล่น: เหมย ; 3 สิงหาคม ค.ศ.1994) เป็นนักกีฬาวอลเลย์บอลหญิงชาวไทยและอยู่กับทีม ไทย-เดนมาร์ค ขอนแก่นสตาร์
อ้างอิง
<references group="" responsive="1">
ออบอน
ออบอน เป็นเดือนที่แปดในปฏิทินฮิจเราะห์สุริยคติ มี 30 วัน โดยเริ่มต้นในเดือนตุลาคมถึงพฤศจิกายนตามปฏิทินกริกอเรียน
ออบอนเป็นเดือนที่สองในฤดูใบไม้ร่วง ถัดจากเดือนนี้คือออแซร์
โปลิศ โคตรแมน
โปลิศ โคตรแมน (Hot Fuzz) เป็นภาพยนตร์แอคชั่นคอเมดี้สัญชาติอังกฤษที่ออกฉายในปี ค.ศ. 2007 โดยมีเรื่องราวเกี่ยวกับเจ้าหน้าที่ตำรวจสองคนที่พยายามจะแก้ไข้การตายอย่างลึกลับที่หมู่บ้านเล็กๆในอังกฤษ เขียนบทโดย ไซมอน เพ็กก์, นิก ฟรอสต์ และ เอ็ดการ์ ไรต์ และ แสดงนำโดย ไซมอน เพ็กก์ และ นิก ฟรอสต์ พวกเขาทั้งสามเคยทำงานด้วยมากันมาก่อนอย่างเรื่อง รุ่งอรุณแห่งความวาย(ป่วง) รวมทั้งละครโทรทัศน์ Spaced
ตอเช ปรอเอสกี
ตอเช ปรอเอสกี (Тодор "Тоше" Проески, 25 มกราคม 1981 - 16 ตุลาคม 2007) เป็นนักร้องที่ร้องหลากหลายแนวเพลง นักแต่งเพลง และนักแสดง เขาเป็นที่รู้จักไปทั่วบอลข่านและถือว่าเป็นบุคคลสำคัญในวงการเพลงของมาซิโดเนีย เขาได้ขนานนามว่าเป็น "เอลวิส เพรสลีย์แห่งบอลข่าน" โดย BBC News เขาเสียชีวิตจากอุบัติเหตุรถยนต์ในทางด่วน Zagreb–Lipovac A3 ใกล้กับ Nova Gradiška ในโครเอเชีย ในอายุ 26 ปี
นกมานาคินหัวแดง
นกมานาคินหัวแดง (Pipra aureola) เป็นสายพันธ์ุของนกในวงศ์ Pipridae ซึ่งค้นพบในประเทศบราซิล, เฟรนช์เกียนา, ประเทศกายอานา, ประเทศซูรินาม และประเทศเวเนซุเอลาซึ่งเป็นแหล่งที่อยู่ตามธรรมชาติในเขตร้อน ที่ลุ่มน้ำขัง และป่าเสื่อมโทรม
มัสยิดบ้านฮ่อ
การก่อตั้งมัสยิด
ในปี พ.ศ. 2458 ชาวจีนมุสลิมที่อพยพมาตั้งถิ่นฐานในจังหวัดเชียงใหม่ ตกลงกันร่วมบริจาคเงินซื้อที่ดิน และสำหรับการก่อสร้างตัวอาคารของมัสยิดเป็นอาคารที่ก่อด้วยอิฐถือปูน เป็นจำนวนเงินประมาณ 3,000 รูปี (ประมาณ 2,400 บาท) ซึ่งถือว่าเป็นอาคารมัสยิดหลังแรกของชาวยูนนานมุสลิม ที่ได้อพยพเข้ามาอาศัยอยู่ในประเทศไทย ในจังหวัดเชียงใหม่ ย่านเวียงพิงค์ ซึ่งเป็นที่รู้จักกันโดยทั่วไปว่า “มัสยิดอิสลามบ้านฮ่อ” โดยมีบุคคลที่มีบทบาทสำคัญในการก่อสร้างอาคารมัสยิดครั้งนี้ 8 ท่าน ได้แก่
ต่อมา ชาวจีนยูนนานรุ่นสุดท้ายที่อพยพออกจากประเทศจีนช่วงหลังเปลี่ยนการปกครองปี ค.ศ. 1948 (พ.ศ. 2492) เข้าสู่พม่าและภาคเหนือของไทย เข้ามาตั้งถิ่นฐานในจังหวัดเชียงใหม่ ทำให้ประชากรจีนมุสลิมยูนนานมุสลิมมีจำนวนเพิ่มมากขึ้นอย่างรวดเร็วในปี พ.ศ. 2509 สัปปุรุษของมัสยิดอิสลามบ้านฮ่อ จึงได้รื้อถอนอาคารมัสยิดหลังเดิมที่ไม่สามารถรองรับการเพิ่มขึ้นของชาวมุสลิมที่มาประกอบศาสนกิจ อาคารมัสยิดหลังใหม่เป็นอาคารคอนกรีตเสริมเหล็ก 2 ชั้นโดยใช้งบประมาณทั้งสิ้น 750,000 บาท ปัจจุบันอาคารมัสยิดอิสลามบ้านฮ่อ ตั้งอยู่บนถนนเจริญประเทศ ซอย 1 ตำบลช้างคลาน จังหวัด เชียงใหม่
รายชื่ออิหม่ามมัสยิดเฮดายาตูลอิสลาม (บ้านฮ่อ) ตั้งแต่อดีตถึงปัจจุบัน
มัสยิดแห่งนี้มีอิหม่ามมาทั้งสิ้น 10 คน ดังนี้
ซิสซี สเปเซก
ซิสซี สเปเซก (Sissy Spacek) เกิดเมื่อวันที่ 25 ธันวาคม ค.ศ. 1949 เป็นนักแสดง นักร้องชาวอเมริกัน เป็นที่รู้จักจากบทบาท แคร์รี ไวต์ ในภาพยนตร์สยองขวัญของไบรอัน เดอ พัลมา ในปี 1976 เรื่อง Carrie ซึ่งทำให้เธอได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยม
ในปี ค.ศ. 1980 เธอได้รับรางวัลออสการ์ สาขานักแสดงนำหญิงยอดเยี่ยมจากการรับบทเป็นดาราคันทรีสาวที่ชื่อ โลเรตตา ลีนน์ ใน Coal Miner's Daughter เธอได้รับการเสนอชื่อเข้าชิงทั้งหมด 6 ครั้ง สเปเซกเป็นที่รู้จักในฐานะนักแสดงบทบาทชีวิต แต่เธอก็เล่นบทตลกด้วย ภาพยนตร์ที่สเปเซกแสดงทำเงินมากกว่า 700 ล้านดอลลาร์สหรัฐ ทั่วโลก
อ้างอิง
1949
เทศกาลภาพยนตร์ซันแดนซ์
เทศกาลภาพยนตร์ซันแดนซ์ (Sundance Film Festival) เป็นเทศกาลภาพยนตร์ประจำปีที่จัดขึ้นที่รัฐยูทาห์ สหรัฐ ถือเป็นเทศกาลภาพยนตร์หนังนอกกระแสที่ใหญ่ที่สุดในสหรัฐอเมริกา จัดขึ้นในเดือนมกราคม ที่เมืองพาร์กซิตี, ซอลต์เลกซิตี และออกเดน เช่นเดียวกับที่ซันแดนซ์รีสอร์ต เทศกาลนี้ยังเป็นการแสดงผลงานใหม่ ๆ ของผู้สร้างภาพยนตร์อิสระทั้งอเมริกันและนานาชาติ เทศกาลมีการแข่งขัน ตัดสินภาพยนตร์ชีวิตอเมริกันและนานาชาติ และภาพยนตร์สารคดี ทั้งภาพยนตร์สั้นและภาพยนตร์ยาว และกลุ่มแสดงภาพยนตร์ที่ไม่ได้ร่วมประกวด
ฟาโรห์อเลเฟ็น
ฟาโรห์อเลเฟ็น (หรืออาจจะอ่านว่า เพน-อาบู) เป็นพระนามชั่วคราวของฟาโรห์พระองค์หนึ่งแห่งอียิปต์โบราณก่อนยุคราชวงศ์ แต่เนื่องจากหินแกะสลักและงาช้างแกะสลักที่แสดงพระนามของพระองค์นั้นค่อนข้างเสียหายการระบุพระนามและการมีตัวตนของพระองค์ยังคงเป็นปริศนา
รัชสมัย
ฟาโรห์อเลเฟ็นอาจครองราชย์ในสมัยนากาดาที่ 3 ตอนต้น และยังไม่มีใครทราบที่ตั้งของสถานที่ฝังศพของพระองค์
ไวรัส 63ยู-11
ไวรัส 63 ยู-11 (63UV) เป็นไวรัสตระกูลของมาริทูบา ในประเภทของออโทบุนยาไวรัส
มารีแห่งลักเซมเบิร์ก
มารีแห่งลักเซมเบิร์ก สมเด็จพระราชินีแห่งฝรั่งเศส (Marie de Luxembourg (ออกเสียง); Marie of Luxembourg) (ค.ศ. 1304 - 26 มีนาคม ค.ศ. 1324) มารีแห่งลักเซมเบิร์กทรงเป็นสมเด็จราชินีแห่งฝรั่งเศสและนาวาร์ และพระอัครมเหสีองค์ที่สองในพระเจ้าชาร์ลส์ที่ 4 แห่งฝรั่งเศส ระหว่างค.ศ. 1322 ถึง ค.ศ. 1324
มารีผู้ประสูติเมื่อปี ค.ศ. 1304 เป็นพระธิดาในสมเด็จพระจักรพรรดิไฮนริคที่ 7 แห่งโรมันอันศักดิ์สิทธิ์ และ มาร์กาเร็ตแห่งบราบองต์
มารีแห่งลักเซมเบิร์กทรงเสกสมรสกับพระเจ้าชาร์ลส์ที่ 4 หลังจากที่ทรงทำการหย่าร้างกับพระมเหสีองค์แรกบลานซ์แห่งเบอร์กันดีผู้ทรงมีชู้ เมื่อวันที่ 21 กันยายน ค.ศ. 1322 บลานซ์ไม่มีพระราชโอรสธิดากับพระเจ้าชาร์ลส์ ฉะนั้นพระองค์จึงมีพระราชประสงค์ที่จะหาทางที่จะมีพระราชโอรสผู้ที่จะเป็นผู้สืบราชบัลลังก์ต่อจากพระองค์
ในปี ค.ศ. 1323 พระราชินีมารีก็ทรงครรภ์และต่อมาทรงแท้ง ขณะที่ทรงครรภ์เป็นครั้งที่สองในปี ค.ศ. 1324 พระองค์ทรงประสบอุบัติเหตุรถม้าและทรงได้รับบาดเจ็บสาหัส หลุยส์พระราชโอรสประสูติก่อนกำหนด และสิ้นพระชนม์เพียงไม่กี่ชั่วโมงต่อมา พระราชินีมารีเองเสด็จสวรรคตเมื่อวันที่ 26 มีนาคม ค.ศ. 1324 เมื่อมีพระชนมายุได้เพียง 19 พรรษา หลังจากนั้นพระเจ้าชาร์ลส์ที่ 4 ก็ทรงเสกสมรสอีกครั้งกับฌานน์แห่งเอฟเรอซ์ แต่ก็ไม่มีพระราชโอรส ราชวงศ์คาเปต์จึงมาสิ้นสุดลงและมาแทนที่ด้วยราชวงศ์วาลัวส์
บือยือกาดา
บือยือกาดา (Πρίγκηπος or Πρίγκιπος, Prinkipos หรือ Prinkipo) เป็นเกาะในหมู่เกาะพรินซ์ ตั้งอยู่ในทะเลมาร์มะรา ใกล้กับอิสตันบูล มีพื้นที่ประมาณ2 mi2 เกาะนี้เป็นย่านอย่างเป็นทางการในเขต อดาลาร์ (เกาะ) ของจังหวัดอิสตันบลู ประเทศตุรกี
ชื่อเกาะนี้แปลว่า "เกาะใหญ่" ในภาษาตุรกี และชื่อภาษากรีกคือ Πρίγκηψ หรือ Πρίγκιψ หมายถึง "เจ้าชาย" หรือ "หน้าสุด, สำคัญสุด"
โลเรตตา ยัง
โลเรตตา ยัง (Loretta Young) (6 มกราคม ค.ศ. 1913 - 12 สิงหาคม ค.ศ. 2000) เป็นนักแสดงชาวอเมริกัน เป็นที่รู้จักในผลงานการแสดงในเรื่อง The Farmer's Daughter (1947) รับบทแครทริน โฮลสตรอม จากบทบาทนี้ทำให้เธอได้รับรางวัลออสการ์ สาขานักแสดงนำหญิงยอดเยี่ยม จากนั้นเธอมีชื่อเข้าชิงรางวัลออสการ์อีกครั้งในสาขาเดียวกันจากเรื่อง Come to the Stable (1949) แต่ไม่ได้รับรางวัล
อ้างอิง
1913 2000
มหาวิทยาลัยโคโลราโด
มหาวิทยาลัยโคโลราโด (University of Colorado) อาจหมายถึง
ผาณิต นิติทัณฑ์ประภาศ
ผาณิต นิติทัณฑ์ประภาศ สมาชิกวุฒิสภาไทย ชุดที่ 12 สมาชิกสภาปฏิรูปแห่งชาติ ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560 ประธานผู้ตรวจการแผ่นดินของประเทศไทย อดีตปลัดกระทรวงการพัฒนาสังคมและความมั่นคงของมนุษย์ และอดีตปลัดสำนักนายกรัฐมนตรี
ประวัติ
ผาณิต นิติทัณฑ์ประภาศ จบการศึกษาชั้นมัธยมจากโรงเรียนราชินีบน จากนั้นได้เข้าศึกษาต่อที่คณะอักษรศาสตร์ จุฬาลงกรณ์มหาวิทยาลัยจนจบการศึกษาในปี พ.ศ. 2507 ต่อมาในปี พ.ศ. 2512 ได้สำเร็จการศึกษาพัฒนบริหารศาสตรมหาบัณฑิต สถาบันบัณฑิตพัฒนบริหารศาสตร์ (เกียรตินิยมดี) สาขารัฐประศาสนศาสตร์ และยังได้สำเร็จการศึกษานิติศาสตรบัณฑิต มหาวิทยาลัยสุโขทัยธรรมาธิราช และหลักสูตรป้องกันราชอาณาจักร (รุ่นที่ 37) วิทยาลัยป้องกันราชอาณาจักร
ด้านครอบครัว สมรสกับนายอิสสระ นิติทัณฑ์ประภาศ อดีตประธานศาลรัฐธรรมนูญ และรองผู้อำนวยการสำนักงบประมาณ มีบุตรธิดา 2 คน คือ ดร.เอกนิติ นิติทัณฑ์ประภาศ อธิบดีกรมสรรพากร อดีตผู้อำนวยการสำนักงานคณะกรรมการนโยบายรัฐวิสาหกิจ และ ผู้ช่วยศาสตราจารย์ ดร.อิสริยา นิติทัณฑ์ประภาศ ภาควิชาเศรษฐศาสตร์เกษตรและทรัพยากร คณะเศรษฐศาสตร์ มหาวิทยาลัยเกษตรศาสตร์
การทำงาน
ผาณิต นิติทัณฑ์ประภาศ เริ่มรับราชการเมื่อวันที่ 14 มกราคม พ.ศ. 2508 ในตำแหน่งพนักงานงบประมาณตรี สำนักงบประมาณ และได้โอนมาสังกัดสำนักงานปลัดสำนักนายกรัฐมนตรี ในปีต่อมา และได้ก้าวหน้าในหน้าที่การงานเรื่อยมาจนได้รับตำแหน่งผู้อำนวยการกองแผนงานและวิชาการ สำนักงานปลัดสำนักนายกรัฐมนตรี ในปี พ.ศ. 2521 เป็นผู้ช่วยปลัดสำนักนายกรัฐมนตรี และผู้ตรวจราชการสำนักนายกรัฐมนตรี ในปี พ.ศ. 2530 และได้รับตำแหน่งรองปลัดสำนักนายกรัฐมนตรี ในปี พ.ศ. 2538 จนกระทั่งเมื่อวันที่ 25 เมษายน พ.ศ. 2542 จึงได้รับโปรดเกล้าฯ แต่งตั้งเป็นปลัดสำนักนายกรัฐมนตรี
ต่อมาในรัฐบาลของพันตำรวจโททักษิณ ชินวัตร จึงได้ถูกย้ายมาดำรงตำแหน่งเลขาธิการคณะกรรมการจัดระบบการจราจรทางบก สำนักงานคณะกรรมการจัดระบบการจราจรทางบก ตั้งแต่วันที่ 1 ตุลาคม พ.ศ. 2544 เป็นปลัดกระทรวงการพัฒนาสังคมและความมั่นคงของมนุษย์ ในปี พ.ศ. 2545 จนเกษียณอายุราชการในปี พ.ศ. 2546
ต่อมาเมื่อวันที่ 13 ตุลาคม พ.ศ. 2551 จึงได้รับโปรดเกล้าฯ แต่งตั้งเป็นผู้ตรวจการแผ่นดิน และเป็นประธานผู้ตรวจการแผ่นดิน ในปี พ.ศ. 2554
หลัง รัฐประหารในประเทศไทย พ.ศ. 2557 เขาได้รับการแต่งตั้งเป็น สมาชิกสภาปฏิรูปแห่งชาติ และเป็นที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560
ตำบลเวียงต้า
ที่ตั้งและอาณาเขต
ตำบลเวียงต้ามีอาณาเขตติดต่อกับอำเภอและจังหวัดใกล้เคียงดังนี้
ประวัติ
เมืองต้า เป็นที่ราบแคบในหุบเขา มีห้วยแม่ต้าลำห้วยสาขาใหญ่ของแม่น้ำยมไหลผ่าน มีการสร้างบ้านแปลงเมืองต้าเนื่องจากมีแหล่งแร่เหล็กที่เรียกว่า “บ่อต้า” หรือ “บ่อเหล็กต้า” ปรากฏร่องรอยการถลุงตั้งแต่ยุคโลหะจึงดึงดูดผู้คนให้เข้ามาตั้งถิ่นฐานเป็นชุมชนขนาดเล็ก อีกทั้งตั้งอยู่บนเส้นทางคมนาคมทางบก คือ เมืองลอง – เมืองต้า – เมืองสอง – เมืองน่าน – กลุ่มเมืองพะเยา เชียงแสน เชียงราย หรือ เมืองลอง – เมืองต้า – เมืองแพร่ ดังสมัยพญาเมกุ(กษัตริย์ล้านนา พ.ศ. 2094–2107) เคยใช้เส้นทางผ่านเมืองต้า เมื่อเสด็จกลับจากการทำสงครามกับล้านช้างจะขึ้นเมืองพระนครเชียงใหม่ใน พ.ศ. 2101 ดังตำนานพื้นเมืองเชียงใหม่กล่าวว่า
“...เดือน ๗ ออก ๒ ฅ่ำ ลุกแต่แก่งไปนอนยางคุนสะเอยียบ ๘๐๐๐ วา ยางคุนไปนอนป่าเลา ๑๒๐๐๐ วา ป่าเลาไปนอนเมืองสอง ๑๐๐๐๐ วา เมืองสองไปนอนวังฅำ ๕๐๐๐ วา วังฅำไปนอนป่าเสี้ยว ๑๒๐๐๐ วา ป่าเสี้ยวรอดแพล่ ๑๒๐๐๐ วา อยู่เมืองแพล่ ๑๒ วัน เดือน ๗ แรม ๑๓ ฅ่ำนำพระญาเชียงเลิอ (พญาเชียงเลือก หรือ พญาเชียงเรือ – ผู้เขียน) หื้อกินเมืองแพร่ แต่เมืองแพล่มานอนคราวตนหัว ๕๐๐๐ วา คราวตนหัวหัวมานอนน้ำต้า ๙๐๐๐ วา อยู่น้ำต้าวัน ๑ น้ำต้ามานอนห้วยส้ม ๙๓๐๐ วา ห้วยสมมานอนน้ำเมาะ ๙๒๐๐ วา น้ำเมาะรอดนคอร ๑๓๕๐๐ วา เดือน ๗ แรม ๑๓ ฅ่ำ นำจตุปริหมอฅำกินเมืองนคอร…”
ส่วนเส้นทางน้ำเมื่อเมืองลองเป็นชุมทางสถานีการค้าขนาดใหญ่ของแอ่ง ได้ขยายตัวขึ้นมาตอนเหนือเพื่อแสวงหาทรัพยากร เส้นทางน้ำจึงใช้เพียงลำเลียงสินค้าเหล็กและของป่าที่เก็บได้จากชุมชนนี้ลงสู่แม่น้ำยมเท่านั้น เพราะเป็นลำห้วยระยะสั้นๆ ไม่สามารถเชื่อมต่อกับแอ่งภายนอกได้ กอปรกับการขยายตัวของอาณาจักรล้านนาในรัชสมัยพระเจ้าติโลกราช (พ.ศ. 1984–2030) ที่ทรงมีนโยบายขยายพระราชอาณาเขตออกไปให้กว้างขวาง จึงทรงทำสงครามกับหัวเมืองต่างๆ โดยเฉพาะเมืองน่านและเมืองแพร่ ด้วยเหตุนี้จึงเป็นปัจจัยสำคัญในการสร้างเมืองต้าเพื่อเป็นฐานกำลังให้กองทัพหลวงเชียงใหม่  จากตำนานเมืองต้ากล่าวว่าสร้างเมืองต้าโดยเจ้าเมืองลำปางเพื่อเป็นเมืองหน้าด่านระหว่างเมืองลำปางกับเมืองแพร่  เมื่อพิจารณาจากบริบทเหตุการณ์แล้วควรสร้างขึ้นในช่วงเจ้าหมื่นด้งนครเป็นเจ้าเมืองลำปาง (พ.ศ. 1980–1992) และสร้างขึ้นก่อนยึดได้เมืองแพร่ พ.ศ. 1986 และเมืองน่าน พ.ศ. 1992 ดังนั้นปัจจัยสำคัญของการก่อรูปเมืองต้าคือการขยายตัวของอาณาจักรล้านนา จึงได้สร้างบ้านแปลงเมืองต้าขึ้นราวปลายพุทธศตวรรษที่ 20 (พ.ศ. 1901–2000) ซึ่งเมืองต้ามีการสร้างเวียงขึ้น 2 แห่ง คือ เวียงต้า เป็นเวียงศูนย์กลางการปกครองของเมืองต้า และเวียงปู เป็นเวียงบริวาร
การปกครองส่วนภูมิภาค
ตำบลเวียงต้าแบ่งพื้นที่การปกครองออกเป็น 10 หมู่บ้าน ได้แก่
การปกครองส่วนท้องถิ่น
ท้องที่ตำบลเวียงต้า มีองค์กรปกครองส่วนท้องถิ่น เพียงแห่งเดียว คือ เทศบาลตำบลเวียงต้า ครอบคลุมพื้นที่ตำบลเวียงต้าทั้งหมด ซึ่งเป็นสภาตำบลเวียงต้าที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลเวียงต้าในวันที่ 30 มกราคม พ.ศ. 2539
เมื่อองค์การบริหารส่วนตำบลเวียงต้า จังหวัดแพร่ มีความเจริญก้าวหน้ามากขึ้น องค์การบริหารส่วนตำบลเวียงต้าได้ยกฐานะขึ้นเป็น เทศบาลตำบลเวียงต้า ตามประกาศกระทรวงมหาดไทย เมื่อวันที่ 25 มกราคม พ.ศ. 2551 และมีผลในวันที่ 1 กุมภาพันธ์ปีเดียวกัน
ออแซร์
ออแซร์ เป็นเดือนที่เก้าในปฏิทินฮิจเราะห์สุริยคติ มี 30 วัน โดยเริ่มต้นในเดือนพฤศจิกายนถึงธันวาคมตามปฏิทินกริกอเรียน
Mobala mammarenavirus
Mobala mammarenavirus เป็นไวรัสสายพันธุ์หนึ่งในสกุล Mammarenavirus แยกได้จากสัตว์ฟันแทะสายพันธุ์ Praomys ในสาธารณรัฐแอฟริกากลาง
ไม่เคย
"ไม่เคย" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2558 กับค่ายจีนี่เรคคอร์ดสในเครือจีเอ็มเอ็ม แกรมมี่ ประพันธ์เนื้อร้องโดย ปิยวัฒน์ มีเครือ แต่งทำนองโดย สมพล รุ่งพานิชย์ และเรียบเรียงโดย ทเวนตีไฟฟ์อาเวอส์
มาร (ศาสนาพุทธ)
มาร (มาร; มาจากรากศัพท์ มรฺ แปลว่า "ตาย" มารจึงแปลว่า "ผู้ทำให้ตาย") มารมี5จำพวก 1.กิเลสมาร 2.ขันธมาร 3.อภิสังขารมาร 4.เทวปุตตมาร 5.มัจจุมาร ส่วนเทวปุตตมารหมายถึง เทวดาจำพวกหนึ่ง มีใจบาปหยาบช้าคอยกีดกันไม่ให้ทำบุญ ในวรรณกรรมไทย "มาร" หมายถึง ยักษ์ ด้วย
ในพระพุทธศาสนาใช้หมายถึง สิ่งใด ๆ ที่ฆ่าบุคคลให้ตายจากคุณความดีหรือจากผลที่หมายอันประเสริฐ, สิ่งที่ล้างผลาญคุณความดี, ตัวการที่กำจัดหรือขัดขวางบุคคลมิให้บรรลุ ผลสำเร็จอันดีงาม
ประเภท
ในคัมภีร์วิสุทธิมรรค ได้แบ่งมารออกเป็น 5 ประเภท ได้แก่
รายชื่อตอน ซีเอสไอ: ไครม์ซีนอินเวสติเกชัน
นี่คือรายชื่อตอนและวันที่ออกอากาศของ ซีเอสไอ: ไครม์ซีนอินเวสติเกชัน ในสหรัฐอเมริกา.
ซีซั่นที่ 1,2,3 และ 4 มีทั้งหมด 23 ตอน, ซีซั่นที่ 5 มีทั้งหมด 25 ตอน, ซีซั่นที่ 6 และ 7 มีทั้งหมด 24 ตอน, ซีซั่นที่ 8 มีทั้งหมด 17 ตอน, ซีซั่นที่ 9 มีทั้งหมด 24 ตอน, ซีซั่นที่ 10 มีทั้งหมด 23 ตอน, ซีซั่นที่ 11 มีทั้งหมด 22 ตอน, ซีซั่นที่ 12 มีทั้งหมด 20 ตอน และซีซั่นที่ 13 มีทั้งหมด 22 ตอน.
ชื่อตอนภาษาไทย มาจากการออกอากาศของช่อง AXN ของ True Visions.
ณ วันที่ 1 September 2557 ซีเอสไอ: ไครม์ซีนอินเวสติเกชัน ออกอากาศไปแล้วทั้งหมด 308 ตอน
ซีซั่นที่ 14: 2556 - 2557
CSI - Scena del crimine
เอฟ. ออกุสตุส ไฮนส์
'''เอฟ. ออกุสตุส ไฮนส์''' (F. Augustus Heinze, ) (5 ธันวาคม 1869 – 4 พฤศจิกายน 1914) เป็นหนึ่งในสามของพระราชาทองแดงของ บัตต์, มอนแทนา ซึ่งที่เหลือคือวิลเลียม แอนดรูว์ คล๊าร์คและมาร์คัส ดาลี เขาเป็นบุคคลที่มีนิสัยฉลาด มีพรสวรรค์ และคดเคี้ยว แต่ก็ยังถือว่าเป็นวีรบุรุษของชาวมอนแทนาหลายคน
นกอินทรีทอง
นกอินทรีทอง (golden eagle, ) คือหนึ่งในนกล่าเหยื่อที่เป็นที่รู้จักในซีกโลกเหนือ นกชนิดนี้เป็นสายพันธุ์อินทรีที่กระจายตัวกว้างขว้างที่สุดในโลก เหมือนกับนกอินทรีทั่วไปที่อยู่ในวงศ์เหยี่ยวและอินทรี นกอินทรีทองมีขนสีน้ำตาลเข้มและมีขนสีน้ำตาลทองที่อ่อนกว่าบริเวณต้นคอ นกอินทรีที่ยังไม่โตเต็มตัวโดยปกติจะมีสีขาวที่หาง และบ่อยครั้งมีขนสีขาวที่ปีก โดยปกติแล้วนกอินทรีทองใช้ความสามารถของมันและความเร็วในการรวมเท้าที่ทรงพลังและกรงเล็บที่แหลมคมในการจับเหยื่อที่หลากหลาย เหยื่อหลักๆ ของมันคือ กระต่ายแจ็ก กระต่าย มาร์มอท และกระรอกดินอื่นๆ
นกอินทรีทองรักษาขอบเขตที่อยู่หรือดินแดนของมันซึ่งกว้างขวางประมาณ 200 ตารางกิโลเมตร (77 ตารางไมล์) พวกมันสร้างรังนกขนาดใหญ่ในพื้นที่สูง (หน้าผาเป็นหลัก) ซึ่งมันอาจจะกลับมาในปีที่มีการผสมพันธุ์ กิจกรรมผสมพันธุ์ส่วนใหญ่เกิดขึ้นในฤดูใบไม้ผลิ พวกมันมีคู่ครองเพียงตัวเดียวและอาจจะยังคงอยู่ด้วยเป็นเวลาหลายปีหรือตลอดชีวิต ตัวเมียวางไข่ 4 ฟอง และใช้เวลาฝักไข่ 6 อาทิตย์ โดยปกติแล้วลูกนกหนึ่งหรือสองตัวเท่านั้นที่จะรอดชีวิตและถูกเลี้ยงจนกระทั่งบินได้ในเวลา 3 เดือน นกอินทรีทองวัยรุ่นเข้าสู่อิสรภาพอย่างเต็มตัวในฤดูใบไม้ร่วง หลังจากนั้นพวกมันจะบินเร่ร่อนอย่างกว้างขวางจนกระทั่งมีการสร้างเขตแดนสำหรับตัวมันเองใน 4 ถึง 5 ปี
ครั้งหนึ่งนกอินทรีทองเคยอยู่อย่างแพร่หลายทั่วซีกโลกเหนือ แต่พวกมันได้หายไปจากหลายๆ พื้นที่ซึ่งมนุษย์ได้เข้ามาอาศัยอยู่ แม้ว่ามีการทำลายล้างในบางขอบเขตที่อยู่ของมัน หลายๆ สายพันธุ์ยังคงพบได้ทั่วไปพอสมควร ในปัจจุบันมีการขยายออกที่กว้างขวางในทวีปยูเรเชีย อเมริกาเหนือ และในส่วนของแอฟริกาเหนือ พวกมันคือนกอินทรีที่มีประชากรหนาแน่นน้อยที่สุดและใหญ่ที่สุดใน 5 สายพันธุ์ของวงศ์เหยี่ยวและอินทรี ที่ปรากฏทั้งในเขตชีวภาพพาลีอาร์กติก และเขตชีวภาพนีอาร์กติก (อเมริกาเหนือ)
ดับเบิลยูดับเบิลยูอี ดีวาส์ แชมเปี้ยนชิพ
ดับเบิลยูดับเบิลยูอี ดีวาส์ แชมเปี้ยนชิพ (WWE Divas Championship) หรือ แชมป์ดีวาส์ เป็นตำแหน่งแชมป์หญิงของ WWE ก่อตั้งขึ้นเมื่อวันที่ 20 กรกฎาคม ค.ศ. 2008 ถึง 3 เมษายน ค.ศ. 2016
ทศพร สิทธิวัจน์
ทศพร สิทธิวัจน์ หรือ มาสเตอร์ทอดดี้ (Master Toddy) เป็นผู้ฝึกสอนมวยไทย โปรโมเตอร์มวยไทยระดับโลก และยังแสดงและออกแบบท่าศิลปะการต่อสู้ป้องกันตัว ในภาพยนตร์ เขายังเป็นผู้สอนนำในรายการเรียลลิตี้ช่องออกซิเจน ที่ชื่อ Fight Girls
ทศพร สิทธิวัจน์มีค่ายมวยในสังกัดในสหรัฐอเมริกา 55 ค่าย ในออสเตรเลีย 8 ค่าย
สกุลพุนทิกรุส
สกุลพุนทิกรุส เป็นสกุลของปลาน้ำจืดขนาดเล็กสกุลหนึ่ง ในวงศ์ปลาตะเพียน (Cyprinidae)
โดยใช้ชื่อสกุลว่า Puntigrus เป็นสกุลของปลาน้ำจืดขนาดเล็กที่พบในภูมิภาคเอเชียตะวันออกเฉียงใต้
ศัพทมูลวิทยา
คำว่า Puntigrus มาจากพยางค์แรกของสกุล Puntius และคำว่า tigrus (มาจากภาษาละตินคำว่า tigris หมายถึง เสือโคร่ง )
ลักษณะ
มีลักษณะเด่นที่แถบตามขวางลำตัว 4 แถบ ลำตัวป้อมสั้น ก้านครีบแข็งที่ครีบหลังมีขอบเป็นซี่จักร ริมฝีปากบาง
การจำแนก
เป็นปลาที่แยกออกมาจากสกุล Puntius
ทอมมี่ ลี โจนส์
ทอมมี่ ลี โจนส์ (Tommy Lee Jones) เกิดเมื่อวันที่ 15 กันยายน ค.ศ. 1946 เป็นนักแสดงชายชาวอเมริกัน
ประวัติ
ทอมมี่ ลี โจนส์เกิดที่ซานซาบา เท็กซัส สหรัฐอเมริกา เขาจบการศึกษาจากมหาวิทยาลัยฮาวาร์ดด้วยผลการเรียนระดับเกียรตินิยมในปี 1969 ซึ่งเขาเคยมีเพื่อนร่วมห้องชื่อ อัล กอร์ รองประธานาธิบดีของสหรัฐฯ เขายังเป็นอดีตนักโปโลแชมเปี้ยนในระดับอาชีพอีกด้วย หลังจากเรียนจบเขาขึ้นแสดงละครเวทีเรื่อง A Patriot for Me และได้แสดงภาพยนตร์เป็นครั้งแรกในปีต่อมา ในเรื่อง Love Story หลังจากนั้น โจนส์ได้บทนำเป็นครั้งแรก ในหนังแคนาเดียนที่ไม่ค่อยโด่งดังนัก เรื่อง Eliza’s Horoscope (1975) ต่อมาเขาได้แสดงในหนังมินิซีรีส์ทางโทรทัศน์ เรื่อง The Amazing Howard Hughes ในบทโฮเวิร์ด ฮิวจ์ส ซึ่งทำให้เขามีชื่อเสียงไปทั่วประเทศ ต่อมาเขาได้แสดงใน เรื่อง The Executioner’s Song (1982) ในบทฆาตกรชื่อ แกรี่ กิลมอร์ ซึ่งทำให้เขาได้รับรางวัลเอ็มมี
เขามีผลงานทั้งในโทรทัศน์และภาพยนตร์ โดยผลงานทางโทรทัศน์ที่โดดเด่นที่สุดของเขา เป็นมินิซีรีส์เรื่อง Lonesome Dove (1989) ซึ่งทำให้เขาได้การเสนอชื่อเข้าชิงรางวัลเอ็มมี่อีกครั้ง หลังจากที่เขาได้รับการเสนอชื่อเข้าชิงรางวัลออสการ์ผู้แสดงสมทบชายยอดเยี่ยม จากบทบาทการแสดงของเขาใน JFK (1991) ของผู้กำกับ โอลิเวอร์ สโตน แต่ไม่ได้รับรางวัลจนอีกสองปีถัดมาก็ได้รับรางวัลลูกโลกทองคำ จากการรับบทเป็น แซม เจอราร์ด ในเรื่องThe Fugitive (1993)
ผลงานต่อ ๆ มาของเขามีความหลากหลายไม่ว่าจะเป็นเรื่อง Natural Born Killers บท ไท ค็อบบ์ ผู้เป็นฮีโร่เบสบอลในเรื่อง Cobb, บทนายทหารยศร้อยเอกผู้กำลังเผชิญปัญหา ใน Blue Sky, บททนายความรัฐบาลกลาง ใน The Client และบทมือระเบิดโรคจิต ใน Blown Away เขายังมีผลงานฟอร์มยักษ์หลายเรื่องอย่างเรือ่ง Batman Forever (1995) ในบท ทูเฟซ หรือแม้แต่ในบทชายชุดดำในเรื่อง Men in Black (1997) ที่ทำรายได้อย่างดีและมีภาคต่อใน Men in Black II
อ้างอิง
1946
ไวยาวัจกร
ไวยาวัจกร (อ่านว่า ไวยาวัดจะกอน) แปลว่า ผู้ขวนขวายช่วยทำกิจของสงฆ์ หมายถึงผู้ช่วยเหลือรับใช้พระสงฆ์ ทำกิจธุระแทนสงฆ์
ไวยาวัจกร ตามกฎหมายหมายถึงคฤหัสถ์ผู้ได้รับแต่งตั้งให้มีหน้าที่เบิกจ่ายนิตยภัต และมีอำนาจหน้าที่ดูแลรักษาจัดการทรัพย์สินของวัดได้ตามที่เจ้าอาวาสมอบหมายเป็นหนังสือ และกำหนดให้ไวยาวัจกรเป็นเจ้าพนักงานตามกฎหมาย
การแต่งตั้งไวยาวัจกรเป็นอำนาจหน้าที่ของเจ้าอาวาส วัดหนึ่งอาจมีไวยาวัจกรได้หลายคน ความเป็นไวยาวัจกรสิ้นสุดลงเมื่อเจ้าอาวาสผู้แต่งตั้งให้ออกหรือเจ้าอาวาสผู้แต่งตั้งพ้นจากความเป็นเจ้าอาวาส เช่น ลาออก ลาสิกขา มรณภาพ
โรคเพลียความร้อน
โรคเพลียความร้อน (heat exhaustion) เป็นภาวะฉุกเฉินทางการแพทย์ที่เกิดจากความร้อน มีสาเหตุจากการสูญเสียน้ำและโซเดียม หากไม่ได้รับการรักษาจะทำให้เป็นโรคลมเหตุร้อน (heat stroke) ได้
อาการ
อาการของโรคเพลียความร้อน ได้แก่ อาการสับสน ปัสสาวะมีสีเข้ม เวียนศีรษะ เป็นลม อ่อนเพลีย ปวดศีรษะ ตะคริว คลื่นไส้อาเจียน ผิวซีด เหงื่อออกมากและอัตราหัวใจเต้นเร็ว
วิธีการรักษา
วิธีการรักษาเบื้องต้น คือให้ผู้ป่วยพักในที่ร่มอากาศถ่ายเท และให้ดื่มน้ำหรือเครื่องดื่มเกลือแร่
เทรนต์ เซเวน
เบนจามิน มอริซ เวบบ์ (Benjamin Maurice Webb; August 21, 1981) นักมวยปล้ำอาชีพชาวอังกฤษที่รู้จักกันดีในนาม เทรนต์ เซเวน (Trent Seven) เซ็นสัญญากับ WWE เป็นครึ่งหนึ่งของแชมป์ NXT Tag Team Championship ร่วมกับ Tyler Bate ในนาม Moustache Mountain
Seven และ Tyler Bate จากทีม Moustache Mountain ทั้งคู่ได้แชมป์ Progress Tag Team Championship และ RPW Undisputed British Tag Team Championship ใน UK และ Chikara Campeonatos de Parejas ในอเมริกา. โดยทั้ง Seven, Bate และ Pete Dunne ยังร่วมทีมในนาม "British Strong Style". Seven ยังประสบความสำเร็จเดี่ยวโดยได้แชมป์ ICW World Heavyweight Championship
ฟาโรห์ไอรี-ฮอร์
ฟาโรห์ไอรี-ฮอร์ ( หรือ โร (Ro) ) เป็นฟาโรห์สมัยยุคก่อนราชวงศ์อียิปต์ในช่วงศตวรรษที่ 32 ก่อนคริสต์ศักราช จนกระทั่งเมื่อไม่นานมานี้ฟาโรห์ไอรี-ฮอร์ ได้ถูกถกเถียงกันอยู่โดยมีนักอียิปต์วิทยานามว่า โทบี วิลกินสัน เข้าร่วมการอ่านและแสดงความสำคัญของพระนามของพระองค์ อย่างไรก็ตามการศึกษาค้นคว้าที่เมืองอบีดอสในคริสต์ทศวรรษที่ 1980-1990 และการค้นพบใน ค.ศ. 2012 ของจารึกฟาโรห์ไอรี-ฮอร์ ในคาบสมุทรไซนายยืนยันการมีอยู่ของพระองค์ ฟาโรห์ไอรี - ฮอร์ เป็นผู้ปกครองที่เก่าแก่ที่สุดของอียิปต์ที่รู้จักกันในพระนามและอาจจะเป็นบุคคลทางประวัติศาสตร์ที่เก่าแก่ที่สุดที่รู้จักกันโดยชื่อของพระองค์
นิตยภัต
นิตยภัต (อ่านว่า นิดตะยะพัด) แปลว่า อาหารประจำ ปัจจุบันใช้ในความหมายว่าเงินค่าอาหารที่ทางราชการถวายแก่สงฆ์เป็นประจำ
นิตยภัต มีความเป็นมาคือในอดีตพระเจ้าแผ่นดินได้พระราชทานภัตตาหารแก่พระสงฆ์ที่มีสมณศักดิ์ หรือที่เคารพนับถือเป็นการส่วนพระองค์ โดยให้เจ้าหน้าที่จัดถวายประจำ ต่อมาพระสงฆ์ที่มีสมณศักดิ์มีมากขึ้นและอยู่ตามหัวเมืองก็มีความไม่สะดวกแก่การจัดอาหารถวาย แม้จะเปลี่ยนเป็นเงินแล้วก็ยังคงเรียกว่านิตยภัตเหมือนเดิม
นิตยภัต ถือว่าเป็นเครื่องสักการะที่พระเจ้าแผ่นดินถวายแก่พระสงฆ์ผู้ทำคุณประโยชน์แก่พระศาสนาและบ้านเมือง
วัตถุนิยม
วัตถุนิยม หรือ สสารนิยม (Materialism) เป็นแนวคิดทางปรัชญา ที่ถือว่ามีเพียงสสาร และปรากฏการณ์ของสสารที่เป็นจริง ปรากฏการณ์ที่เกิดขึ้นต่างๆ เกิดจากผลผลิตของสสาร วัตถุนิยมหรือสสารนิยม จัดเป็นปรัชญาแบบเอกนิยม คำอธิบายของวัตถุนิยมนั้นขัดแย้งกับปรัชญาจิตนิยม
ดาห์ชูร์
ดาห์ชูร์ (دهشور Dahšūr, ⲧⲁϩϭⲟⲩⲣ Dahchur ) เป็นสถานที่ฝังพระศพของอียิปต์โบราณ ซึ่งที่ตั้งอยู่ในทะเลทรายของฝั่งตะวันตกของแม่น้ำไนล์ประมาณ 40 กิโลเมตรทางใต้ของกรุงไคโร มันเป็นที่รู้จักมากที่สุดสำหรับพีระมิดมิดหลายแห่ง และมีอยู่สองแห่ง ซึ่งเป็นพีระมิดที่เก่าแก่ที่สุดและใหญ่ที่สุดและรักษาที่ดีที่สุดในอียิปต์สร้างเมื่อประมาณ 2613-2589 ปีก่อนคริสตกาล
พีระมิด
การสร้างพีระมิดที่ดาห์ชูร์เป็นประสบการณ์การเรียนรู้ที่สำคัญอย่างยิ่งสำหรับชาวอียิปต์โบราณ มันให้พวกเขาด้วยความรู้และความรู้ที่จะเปลี่ยนจากพีระมิดขั้นบันไดไปเป็นพีระมิดที่มีลักษณะด้านราบเรียบ ในท้ายที่สุดความกว้างของประสบการณ์จะช่วยให้พวกเขาในการสร้างมหาพีระมิดแห่งกิซ่า ซึ่งเป็นหนึ่งในเจ็ดสิ่งมหัศจรรย์ของโลกโบราณที่ยังคงสภาพอยู่จนถึงวันนี้
พีระมิดแห่งแรกในดาห์ชูร์ คือ พีระมิดหักงอ (สร้างเมื่อประมาณ 2613 - 2589 ก่อนคริสต์ศักราช) สร้างขึ้นภายใต้การปกครองของฟาโรห์สเนเฟรู เป็นการสร้างพีระมิดด้านเรียบ แต่ไม่ประสบการสำเร็จคือพีระมิดมีลักษณะงองุ้ม จึงใช้เป็นที่ฝังพระศพไม่ได้ หลังจากไม่ประสบความสำเร็จในการสร้างพีระมิดแห่งแรก จึงทำให้ฟาโรห์สเนเฟรูทรงให้สร้างพีระมิดในดาห์ชูร์อีกคือ พีระมิดแดง เมื่อสร้างเสร็จพีระมิดได้รับการพิจารณาจะประสบความสำเร็จเพราะมันเป็นพีระมิดที่มีลักษณะเรียบด้านและพีระมิดมีความสูงประมาณ 341 ฟุต (104 เมตร) ทำมุมประมาณ 43 องศา ชื่อพีระมิดแดงของฟาโรห์สเนเฟรูก่อสร้างจากหินปูนสีแดง และมีข้อสันนิษฐานว่าพีระมิดนี้ อาจจะเป็นที่ฝังพระศพของฟาโรห์สเนเฟรู
หลังจากสิ้นพระชนม์ของฟาโรห์สเนเฟรู พระโอรสของพระองค์ ฟาโรห์คูฟูได้สร้างพีระมิดแห่งที่สามขึ้น ซึ่งฟาโรห์คูฟูต้องการที่จะสร้างพีระมิดตามที่พระราชบิดาของพระองค์ ในการออกแบบและการก่อสร้างพีระมิดแห่งที่สามใช้ระยะเวลาประมาณ 23 ปี (ระหว่าง 2589-2566 ปีก่อนคริสตกาลคริสต์ศักราช) โดยมีความสูงประมาณ 481 ฟุต (147 เมตร) และทำมุมประมาณ 52 องศา และหลังจากนั้นก็มีฟาโรห์หลายพระองค์จนถึงราชวงศ์ที่ 12 ฟาโรห์อเมเนมเฮตที่สองได้สร้างพีระมิดขาวขึ้นในดาห์ชูร์ และพระราชนัดดาของฟาโรห์อเมเนมเฮตที่สอง ฟาโรห์เซนุสเรตที่สามก็ได้สร้างพีระมิดสำหรับเป็นที่ฝังพระศพของพระองค์กับพระราชธิดาของพระองค์ ฟาโรห์อเมเนมเฮตที่สามได้ก่อสร้างพีระมิดดำในดาห์ชูร์
จักรพรรดิเฮราโคลนาส
จักรพรรดิเฮราโคลนาส (Heraklonas หรือ Heraclonas หรือ Heracleonas; Κωνσταντίνος Ηράκλειος) (ค.ศ. 626 – ค.ศ. 641) เฮราโคลนาสเป็นจักรพรรดิแห่งจักรวรรดิไบแซนไทน์ ของราชวงศ์เฮราเคลียน ผู้ทรงครองราชย์ระหว่างเดือนกุมภาพันธ์ถึงเดือนกันยายน ค.ศ. 641 เฮราโคลนาสเสด็จพระราชสมภพในปี ค.ศ. 626 เป็นพระราชโอรสในจักรพรรดิเฮราคลิอัสและจักรพรรดินีมาร์ตินา
หวัง จุน (นักธุรกิจ)
หวัง จุน (ภาษาจีน: 王军; พินอิน: Wáng Jūn; เกิดเมื่อวันที่ 11 เมษายน ค.ศ. 1941 – เสียชีวิตเมื่อวันที่ 10 มิถุนายน ค.ศ. 2019) เป็นนักธุรกิจจากประเทศจีน เคยดำรงตำแหน่งประธานบริษัทโพลีกรุ๊ป และเป็นประธานที่รัฐเป็นเจ้าของอย่าง ไชน่าอินเตอร์เนชั่นนอล ทรัตแอนด์อินเวสเมนต์ คอร์เปอร์เรชั่น (China International Trust and Investment Corporation) (CITIC)   ดำรงตำแหน่งเกี่ยวกับรัฐบาล หวังจุน ลาออกในปี ค.ศ. 2006 ภายหลังที่หวังจุน อายุ 65 ปี หวังจุน เกิดที่เมืองHunan
จักรพรรดิเฮราโคลนาส
พระองค์มีพระนามอย่างเป็นทางการว่า “คอนแสตนตินัส เฮราคลิอัส” แต่พระนามเล่น “เฮราโคลนาส” (Ηρακλωνάς) หรือ “เฮราคลิอัสน้อย” กลายเป็นพระนามที่ปรากฏในบันทึกไบแซนไทน์และกลายเป็นพระนามที่มาใช้ในมาตรฐานของประวัติศาสตร์ศาสตร์ (historiography)
หวัง จุน (นักธุรกิจ)
หวังจุน เสียชีวิตเมื่อวันที่ 10 มิถุนายน ค.ศ. 2019 ด้วยวัย 78 ปี
จักรพรรดิเฮราโคลนาส
ในตอนปลายของรัชสมัยของจักรพรรดิเฮราคลิอัส เฮราโคลนาสก็ทรงได้รับตำแหน่งออกัสตัสโดยอิทธิพลของพระราชมารดาเมื่อวันที่ 4 กรกฎาคม ค.ศ. 638 และหลังจากที่พระราชบิดาเสด็จสวรรคตพระองค์ก็ทรงได้รับการประกาศให้เป็นพระจักรพรรดิร่วมกับพระเชษฐาต่างพระมารดาจักรพรรดิคอนสแตนตินที่ 3
การเสด็จสวรรคตอันกะทันหันของคอนสแตนตินที่ 3 ในเดือนพฤษภาคม ค.ศ. 641 ทำให้ทรงกลายเป็นจักรพรรดิแต่เพียงลำพัง แต่ก็มีผู้ตั้งข้อสงสัยกันว่าพระองค์และพระราชมารดาอาจจะมีส่วนในการฆาตกรรมคอนสแตนตินที่นำไปสู่การปฏิวัติภายใต้การนำของจอมพลวาเลนตินัสผู้บังคับให้ทรงยอมรับพระราชนัดดาคอนสแตนสเป็นจักรพรรดิร่วมราชบัลลังก์ จักรพรรดินีมาร์ตินามีพระราชประสงค์ที่จะสร้างความคืบหน้าจากการเสียทีครั้งนี้โดยการแต่งตั้งให้พระราชโอรสองค์รองซีซาร์เดวิด ไทเบริออสขึ้นเป็นจักรพรรดิ
แต่ความตั้งพระทัยนี้ก็ยิ่งทำความไม่พอใจให้แก่ผู้สนับสนุนจักรพรรดิคอนสแตนสที่ 2 และวาเลนตินัสหนักขึ้น วาเลนตินัสจึงเริ่มกระจายข่าวลือว่าจักรพรรดินีมาร์ตินาและเฮราโคลนาสตั้งพระทัยที่จะกำจัดจักรพรรดิคอนสแตนสและผู้สนับสนุน การปฏิวัติที่ตามมาโค่นราชบัลลังก์ของเฮราโคลนาสและอำนาจของจักรพรรดินีมาร์ตินา ผู้ถูกทำร้ายร่างกายและขับจากราชสำนัก นี่เป็นครั้งแรกที่พระจักรพรรดิถูกลงโทษโดยการทำร้ายร่างกายซึ่งอาจจะเป็นการลงโทษที่มีอิทธิพลมาจากเปอร์เชีย มาร์ตินาทรงถูกตัดชิวหาและเฮราโคลนาสถูกตัดพระนาสิก หลังจากนั้นเฮราโคลนาสก็ทรงหนีภัยไปยังเกาะโรดส์ เชื่อกันว่าอาจจะเสด็จสวรรคตต่อมาในปีนั้น จักรพรรดิคอนสแตนสที่ 2 พระราชโอรสในจักรพรรดิคอนสแตนตินที่ 3 จึงทรงเป็นจักรพรรดิแต่เพียงลำพังพระองค์เดียวหลังจากนั้น
แหล่งข้อมูลอื่น
626 641
ยอดนักสืบจิ๋วโคนัน: ปริศนานักล่าทรชนทมิฬ
ยอดนักสืบจิ๋วโคนัน: ปริศนานักล่าทรชนทมิฬ ; (Detective Conan: The Raven Chaser) เป็นภาพยนตร์ลำดับที่ 13 ของยอดนักสืบจิ๋วโคนัน เข้าฉายที่ประเทศญี่ปุ่นเมื่อวันที่ 18 เมษายน พ.ศ. 2552 โดยก่อนหน้านั้นมีการฉายรอบปฐมทัศน์ทางแอนิแมกซ์ ภาพยนตร์ทำรายได้ในประเทศทั้งสิ้น 3.9 พันล้านเยน ทำให้กลายเป็นภาพยนตร์ยอดนักสืบจิ๋วโคนันที่ทำรายได้สูงที่สุดในขณะนั้น ส่วนในประเทศไทย ภาพยนตร์เข้าฉายเมื่อวันที่ 12 ธันวาคม พ.ศ. 2552 ภาพยนตร์นี้เป็นภาคที่สองของยอดนักสืบจิ๋วโคนันที่มีเนื้อหาเกี่ยวกับองค์กรชุดดำ ต่อจากคดีปริศนาเส้นตายสู่สวรรค์ มีเนื้อเรื่องเกี่ยวกับ สมาชิกองค์กรชุดดำคนใหม่ที่ทราบว่า คุโด้ ชินอิจิ ได้รับยา APTX4869 จนร่างกายหดเล็กลงกลายเป็นโคนัน การสืบค้นครั้งทำให้เกิดเหตุการณ์อันตรายจากองค์กรชุดดำตามมา ภาพยนตร์นี้ได้รับการเสนอชื่อเข้าชิงรางวัลเจแปนอะคาเดมีประจำปี 2553
เพลงประกอบและสื่อ
เพลงประกอบประจำภาคนี้คือ "พัซเซิล" ขับร้องโดยมาอิ คูรากิ เป็นเพลงที่ถูกเผยแพร่ออกมาพร้อมกับเพลงเปิดอนิเมะลำดับที่ 25 อย่าง "รีไวฟ์" เมื่อวันที่ 1 เมษายน พ.ศ. 2552 ภาพยนตร์เรื่องนี้นับเป็นเรื่องที่สามที่มีเพลงประกอบขับร้องโดยมาอิ คูรากิ ต่อจาก คดีปริศนาเส้นตายสู่สวรรค์ และ คดีฆาตกรรมแห่งเมืองปริศนา
อัลบั้มเพลงประกอบภาพยนตร์วางจำหน่ายเมื่อวันที่ 4 เมษายน พ.ศ. 2552 ส่วนดีวีดีแบบปกติ วางจำหน่ายเมื่อวันที่ 25 พฤศจิกายน พ.ศ. 2552 และแผ่นบลูเรย์ ได้รับรางวัล Best Interactivity Award จากกลุ่มบันเทิงดิจิตัลญี่ปุ่น
เฟรด แอสแตร์
เฟรด แอสแตร์ (Fred Astaire) (10 พฤษภาคม ค.ศ. 1899 - 22 มิถุนายน ค.ศ. 1987) เป็นนักแสดงภาพยนตร์ชาวอเมริกันและเป็นนักแสดงละครบรอดเวย์ นักเต้น นักออกแบบท่าเต้น นักร้อง เขามีผลงานการแสดงยาวนานกว่า 76 ปี มีผลงานภาพยนตร์เพลง 31 เรื่อง เขาได้รับการจัดอันดับจากสถาบันภาพยนตร์อเมริกัน ที่อันดับ 5 ในหัวข้อ ดาราชายที่ยิ่งใหญ่ที่สุดตลอดกาล จีน เคลลี เคยกล่าวว่า "ประวัตศาสตร์ของการเต้นในภาพยนตร์เริ่มขึ้นที่แอสแตร์" นอกเหนือจากภาพยนตร์และโทรทัศน์แล้ว นักเต้นคลาสสิกและนักออกแบบท่าเต้นหลายคนอย่าง รูดอล์ฟ นูเรเยฟ, ไมเคิล แจ็กสัน, มิคาอิล แบรีชนิคอฟ และเจอโรม ร็อบบินส์ ก็ต่างได้รับอิทธิพลจากตัวเขา
อ้างอิง
1899 1987
แม่น้ำเวฬุ
แม่น้ำเวฬุ (อ่านว่า [เวน]) เป็นแม่น้ำสายหนึ่งในภาคตะวันออกของประเทศไทย ต้นน้ำอยู่ที่เขาชะอมและเขาทุ่งสะพานหินในเขตอำเภอมะขาม จังหวัดจันทบุรี ไหลไปทางทิศใต้ เป็นเส้นแบ่งเขตอำเภอมะขามกับอำเภอขลุง เข้าเขตอำเภอขลุง แล้วไหลเป็นเส้นแบ่งเขตอำเภอขลุง จังหวัดจันทบุรี กับอำเภอเขาสมิง จังหวัดตราด ก่อนไหลออกทะเลที่ปากน้ำเวฬุ บริเวณแนวแบ่งเขตระหว่างอำเภอขลุง จังหวัดจันทบุรี กับอำเภอแหลมงอบ จังหวัดตราด มีความยาวประมาณ 81 กิโลเมตร ตอนต้นน้ำเรียก คลองเวฬุ
พระบาทสมเด็จพระจุลจอมเกล้าเจ้าอยู่หัวมีพระราชดำรัสถึงแม่น้ำเวฬุเมื่อครั้งเสด็จประพาสหัวเมืองชายทะเลตะวันออกใน พ.ศ. 2419 ว่า "...ที่นี้เปนปากน้ำเมืองขลุง เขาเรียกว่าปากน้ำเวน มีเกาะจิกอยู่ตรงน่าเหมือนลับแล มีเกาะเล็กอยู่อิก ๒ เกาะติดกันไป..." รูปคำว่า เวฬุ มาจากภาษาบาลี แปลว่า "ไม้ไผ่" อย่างไรก็ตาม มีข้อสันนิษฐานว่าชื่อแม่น้ำที่ออกเสียงว่า [เวน] นี้ อาจมาจากคำในภาษาพื้นถิ่นดั้งเดิมของผู้คนแถบนี้ ต่อมาผู้รู้ในสมัยหลังเขียนสะกดเป็น เวฬุ เพื่อให้มีรูปคำสอดคล้องกับคำในภาษาบาลี
บริเวณปากน้ำเวฬุในปัจจุบันเป็นป่าชายเลนในเขตป่าสงวนแห่งชาติ ครอบคลุมพื้นที่ 6,000 ไร่ เป็นแหล่งรวมพรรณไม้ชายเลนหลากหลายชนิด เช่น โกงกางใบเล็ก โกงกางใบใหญ่ ขลู่ จาก ชะคราม ช้าเลือด ปรงหนู ปรงทะเล เป็นต้น นอกจากนั้นยังเป็นที่อยู่อาศัยของสัตว์น้ำ และเป็นถิ่นอาศัยของเหยี่ยวแดง มีชุมชนชาวประมงพื้นบ้าน ประกอบอาชีพต่าง ๆ เช่น การทำประมง หาปู หาปลา ยกยอกุ้ง เลี้ยงปลากระชัง เป็นต้น
ไมโครคอนโทรลเลอร์
ไมโครคอนโทรลเลอร์ (microcontroller มักย่อว่า µC, uC หรือ MCU) คือ อุปกรณ์ควบคุมขนาดเล็ก ซึ่งบรรจุความสามารถที่คล้ายคลึงกับระบบคอมพิวเตอร์ โดยในไมโครคอนโทรลเลอร์ได้รวมเอาซีพียู, หน่วยความจำ และพอร์ต ซึ่งเป็นส่วนประกอบหลักสำคัญของระบบคอมพิวเตอร์เข้าไว้ด้วยกัน โดยทำการบรรจุเข้าไว้ในตัวถังเดียวกัน
โครงสร้างทั่วไป
โครงสร้างโดยทั่วไป ของไมโครคอนโทรลเลอร์นั้น สามารถแบ่งออกมาได้เป็น 5 ส่วนใหญ่ ๆ ดังต่อไปนี้
ปุคคลบัญญัติปกรณ์อรรถกถา
ปุคคลบัญญัติปกรณ์อรรถกถา เป็นคัมภีร์อรรถกถาอธิบายความในปุคคลบัญญัติปกรณ์ ในพระอภิธรรมปิฎก ของพระไตรปิฎก ซึ่งปุคคลบัญญัติ มีเนื้อหาสำคัญอยู่ที่การบัญญัติบุคคลว่า บุคคลนั้นๆ ประกอบด้วยคุณสมบัติอย่างไร มีชื่อเรียกว่าอย่างไร.
ปุคคลบัญญัติปกรณ์อรรถกถา เป็นส่วนหนึ่งในปรมัตถทีปนี หรือปัญจัปปกรณัฏฐกถา หรือ อรรถกถาปัญจปกรณ์ หรือบางทีก็เรียกว่า "ปรมัตถทีปนี ปัญจปกรณัฏฐกถา ปุคคลบัญญัติวัณณา" เป็นผลงานของพระพุทธโฆสะ แต่งตามคำอาราธนาของพระจุลลพุทธโฆสะชาวลังกา เมื่อราวพุทธศตวรรษที่ 1000 - 1,100 ซึ่งปรมัตถทีปนี หรือปัญจัปปกรณัฏฐกถา นั้นเป็นการอธิบายเนื้อความในปกรณ์ทั้ง 5 ของพระพระอภิธรรมปิฎก 5 คัมภีร์ คือ ธาตุกถา ปุคคลบัญญัติ กถาวัตถุ ยมก และปัฏฐาน โดยปุคคลบัญญัติปกรณ์อรรถกถา เป็นส่วนหนึ่งของคัมภีร์ปรมัตถทีปนี ซึ่งมีเนื้อหาครอบคลุม และใหญ่โตมโหมาร
เนื้อหา
โดยเหตุที่พระอภิธรรมปิฎก มีเนื้อหาเป็นข้อธรรมล้วนๆ ไม่มีความเกี่ยวข้องกับเหตุการณ์และบุคคล จึงมีความยากที่จะทำความเข้าใจ พระอรรถกถาจารย์จึงต้องมีการขยายความเนื้อหาในปกรณ์ หรือพระอภิธรรมปิฎกเล่มต่างๆ ด้วยการเสริมเนื้อเรื่องที่มีความเกี่ยวข้องกับหัวข้อธรรมนั้นๆ พน้อมทั้งมีการอธิบายคำศัพท์ที่สำคัญ เพื่อให้ผู้ศึกษาสามารถเข้าใจได้ง่ายขึ้น และเข้าถึงความลึกซึ้งของพระอภิธรรมปิฎกได้มากขึ้น ซึ่งเนื้อหาสาระที่สำคัญที่สุดของปุคคลบัญญัติปกรณ์อรรถกถานั้น ย่อมเป็นการอธิบายและขนายความลักษณะบุคคลประเภทพต่างๆ ที่ปรากฏในหลักคำสอนทางพุทธศาสนา นั่นเอง
ในปุคคลบัญญัติปกรณ์อรรถกถา พระพุทธโฆสะ มีทั้งการขยายความเนื้อหาในคัมภีร์ทั้งในแง่สารัตถะ และในแง่นิยามความหมายของคำศัพท์และประโยชคที่ปรากฏในคัมภีร์ โดยตัวอย่างการอธิบายเนื้อหาสาระ หรือการเพิ่มเติมจากสารตถะเดิมของคัมภีร์นั้น เช่นในอรรถกถาภยูปรตบุคคล ท่านผู้รจนาได้อธิบายเพิ่มเติมจนเกิดความกระจ่างว่า "ภยูปรตบุคคล" หรือ "บุคคลผู้งดเว้นเพราะกลัว" หมายถึงผู้ใดบ้าง และเหตุใดจึงงดเง้นเพราะความกลัว หรือเพราะความกลัวในสิ่งใดจึงงดเว้นไม่กระทำการเช่นนั้นๆ โดยมีเนื้อหาดังต่อไปนี้